Σαμίρα Εφεντίγιεβα

Η Σαμίρα Άζερ γκίζι Εφεντίγιεβα (Αζέρικα: Samirə Azər qızı Əfəndiyeva, 17 Απριλίου 1991), γνωστή και ως Σαμίρα Εφέντι ή Eφέντι, είναι Αζέρα τραγουδίστρια. Είχε επιλεχθεί να εκπροσωπήσει το Αζερμπαϊτζάν στο διαγωνισμό τραγουδιού της Eurovision 2020 που θα διεξαγόταν στο Ρότερνταμ της Ολλανδίας, ωστόσο ο διαγωνισμός ακυρώθηκε λόγω της πανδημίας COVID-19. Αντ' αυτού ανακοινώθηκε πως πρόκειται να εκπροσωπήσει την χώρα στον διαγωνισμό του  με το τραγούδι "Mata Hari". Τελικά, κατέκτησε την 20η θέση. Την 21η Ιουνίου ανακοινώθηκε μέσω της σελίδας του MAD TV πως η Josephine θα κάνει ντουέτο με την Efendi στο stage των MAD Video Music Awards 2021 από τη ΔΕΗ.

Καριέρα

Πρώιμη καριέρα
Η Εφεντίγιεβα κέρδισε δημοτικότητα στην πατρίδα της αφού συμμετείχε στους διαγωνισμούς τραγουδιού Yeni Ulduz (2009), Böyük Səhnə (2014) και The Voice of Azerbaijan (2015-2016, τρίτη θέση). Το 2017 εκπροσώπησε το Αζερμπαϊτζάν στον διεθνή διαγωνισμό τραγουδιού Silk Way Star, που πραγματοποιήθηκε στο Αλμάτι του Καζακστάν, καταλήγοντας στην τρίτη θέση. Η Εφεντίγιεβα εκπροσώπησε ξανά τη χώρα της στο Voice of Nur-Sultan που πραγματοποιήθηκε στην Αστάνα το 2019.

2020-2021: Διαγωνισμός Τραγουδιού Eurovision - Mad Video Music Awards
Στις 28 Φεβρουαρίου 2020, ο αζέρικος τηλεοπτικός οργανισμός İTV ανακοίνωσε ότι η Εφέντι είχε επιλεγεί εσωτερικά για να εκπροσωπήσει το Αζερμπαϊτζάν με το τραγούδι "Cleopatra" στο διαγωνισμό τραγουδιού της Eurovision 2020. Ωστόσο, στις 18 Μαρτίου 2020 ο διαγωνισμός ακυρώθηκε και ανακοινώθηκε πως θα εκπροσωπήσει εκ νέου την χώρα στην Eurovision 2021. 

Το τραγούδι της Εφέντι για την Eurovision 2021, λέγεται "Mata Hari" και κυκλοφόρησε στις 15 Μαρτίου 2021. Ο τελικός της Eurovision 2021 πραγματοποιήθηκε στις 22 Μαΐου 2021, με την Εφέντι να κατακτά την 20η θέση. Μετά τη Eurovision, για πρώτη φορά στην Ελλάδα, η Εφέντι πραγματοποιεί ντουέτο μαζί με την τραγουδίστρια Josephine στα Mad Video Music Awards.

Δισκογραφία

Singles

Mata Hari  

Το "Mata Hari" είναι τραγούδι της Αζέρας τραγουδίστριας Σαμίρα Εφεντί που κυκλοφόρησε στις 15 Μαρτίου 2021. Το τραγούδι εκπροσώπησε το Αζερμπαϊτζάν στο  στο Ρότερνταμ της Ολλανδίας. Το κομμάτι δειγματίζει τα πρώτα δευτερόλεπτα του Crucified των Army of Lovers, αρκετά κατάλληλα, αφού η Εφέντι αναφέρει τον στίχο "The Army of Lovers". Το δείγμα εμφανίζεται δύο φορές.

Διαγωνισμός Τραγουδιού Eurovision

Εσωτερική επιλογή
Στις 20 Μαρτίου 2020 ο ραδιοτηλεοπτικός σταθμός του Αζερμπαϊτζάν, ITV, ανακοίνωσε πως η Efendi είχε επιλεγεί εσωτερικά για να εκπροσωπήσει την χώρα στον διαγωνισμό. Η ίδια προοριζόταν να εκπροσωπήσει την χώρα στο  προτού ακυρωθεί λόγω της πανδημίας COVID-19. Ένα teaser του Mata Hari κυκλοφόρησε στις 11 Μαρτίου 2021 στο επίσημο κανάλι του διαγωνισμού στο Youtube.

Στη Eurovision
Η 65η έκδοση της Eurovision, πραγματοποιήθηκε στο Rotterdam Ahoy στο Ρότερνταμ της Ολλανδίας και αποτελούνταν από δύο ημιτελικούς που πραγματοποιήθηκαν στις 18 και 20 Μαΐου, και τον μεγάλο τελικό στις 22 Μαΐου 2021. Σύμφωνα με τους κανονισμούς της Εurovision, κάθε συμμετέχουσα χώρα, εκτός από τη διοργανώτρια χώρα και τις "Μεγάλες Πέντε", που αποτελούνται από τη Γαλλία, τη Γερμανία, την Ιταλία, την Ισπανία και το Ηνωμένο Βασίλειο, πρέπει να προκριθεί από έναν από τους δύο ημιτελικούς για να διαγωνιστεί στον τελικό. Στις 17 Νοεμβρίου 2020, η EBU επιβεβαίωσε ότι δεν θα διεξαχθεί η ημιτελική κλήρωση κατανομής για το διαγωνισμό του 2021. Αντ' αυτού, οι ημιτελικοί θα έχουν την ίδια σύνθεση χωρών όπως καθορίστηκε από την κλήρωση κατανομής των ημιτελικών του διαγωνισμού του 2020, που πραγματοποιήθηκε στις 28 Ιανουαρίου 2020 στο Δημαρχείο του Ρότερνταμ. Το Αζερμπαϊτζάν τοποθετήθηκε στον πρώτο ημιτελικό, που διεξήχθη στις 18 Μαΐου 2021, και έχει προγραμματιστεί να εμφανιστεί στο δεύτερο μισό του σόου.

Charts

Παραπομπές

Αζέρες τραγουδίστριες
Διαγωνισμός Τραγουδιού Eurovision 2020
Διαγωνισμός Τραγουδιού Eurovision 2021
Συμμετέχοντες στο διαγωνισμό τραγουδιού Eurovision με το Αζερμπαϊτζάν